* **Κοστιέρα Αμαλφιτάνα - Ρώμη 6 μέρες από 16.07.25 και κάθε Τετάρτη. Αεροπορικώς**

**1η Μέρα | Θεσσαλονίκη – Ρώμη – Νάπολη– Περιήγηση πόλης.**

Συγκέντρωση στο αεροδρόμιο ‘’Μακεδονία’’ για την απευθείας πτήση μας στην Ρώμη. Άφιξη, επιβίβαση στο λεωφορείο και άμεση αναχώρηση για την Νάπολη. Άφιξη και ξεκινάμε την ξενάγηση μας στην πόλη. Το παλάτσο Ρεάλε, το Τεάτρο Σαν Κάρλο, η καλύτερη Όπερα στην Ιταλία μετά του Μιλάνο, το Πάνθεον, η Γκαλέρια Ουμπέρτο, το παλιό και το νέο Κάστρο, και βέβαια η παραλία Σάντα Λουτσία, είναι κάποια από τα αξιοθέατα της πόλης που θα δούμε. Ακολουθεί ξενάγηση της πόλης κατά την οποία Θα δούμε την γραφική παραλία της, το παλάτι, την Σάντα Λουτσία με το κάστρο της, την περίφημη Σάντα Κιάρα και επίσης όποιος επιθυμεί μπορεί να επισκεφτεί και το περίφημο αρχαιολογικό μουσείο της Νάπολη. Από τα κορυφαία Ευρωπαϊκά Μουσεία με εκθέματα όπως το ψηφιδωτό του Μεγ. Αλεξάνδρου και οι νωπογραφίες από τη «Βίλα μυστηρίων της Πομπηίας». Στο μουσείο εκτίθενται απίστευτης αξίας ελληνικά και ρωμαϊκά Ευρήματα από την Μεγάλη Ελλάδα και εν γένει από τον Μεσογειακό χώρο. Στη συνέχεια θα αναχωρήσουμε για το ξενοδοχείο μας. Τακτοποίηση στα δωμάτια.

**2η Μέρα | Νάπολη – Κάπρι.**

Πρωινό στο ξενοδοχείο και στη συνέχεια μεταφορά στο λιμάνι για να πάρουμε το ταχύπλοο για το μαγευτικό νησί Κάπρι (εισιτήρια εξ’ ιδίων), που με τις ρωμαϊκές επαύλεις, τα αγάλματα, τα λουτρά, τις εκκλησίες, τις κρεμαστές σκάλες που καταλήγουν στη θάλασσα μέσα σε μια οργιώδη και πολύχρωμη μεσογειακή βλάστηση, θυμίζει σκηνικό άλλης εποχής. Ελεύθερος χρόνος. Στη συνέχεια επίσκεψη στο Αντικάπρι και επιστροφή αργά το απόγευμα στη Νάπολη. Το βράδυ ελεύθερος χρόνος στο ιστορικό κέντρο.

**3η Μέρα | Νάπολη – Κρουαζιέρα Αμάλφι / Ποζιτάνο.**

Πρωινό και στη συνέχεια θα αναχωρήσουμε για το Σαλέρνο όπου θα πάρουμε το ταχύπλοο για την κρουαζιέρα μας στο Τυρρηνικό Πέλαγος (εισιτήρια εξ’ ιδίων). Πρώτη μας στάση το Αμάλφι, χτισμένο στον μυχό του ομώνυμου κόλπου στην Κοστιέρα Αμαλφιτάνα, μία από τις πλέον συγκλονιστικές ακτές της Ευρώπης. Στην περιπατητική μας περιήγηση θα δούμε τα αρχοντικά σπίτια και τον Καθεδρικό Ναό του Αγίου Ανδρέα με βυζαντινά, αραβικά και γοτθικά αρχιτεκτονικά στοιχεία. Ελεύθερος χρόνος και έπειτα θα επισκεφτούμε το γραφικό Ποζιτάνο, ένας οικισμός-βεράντα στο απέραντο γαλάζιο. Χρόνος ελεύθερος για να περπατήσουμε στα στενά καλντερίμια του. Στη συνέχεια θα επιστρέψουμε στη Νάπολη.

**4η Μέρα | Νάπολη – Πομπηία – Ρώμη.**

Πρωινό και στη συνέχεια συνεχίζουμε για τον αρχαιολογικό χώρο της Πομπηίας που έχει ανακηρυχθεί από την UNESCO ως Μνημείο Παγκόσμιας Πολιτιστικής Κληρονομιάς. Στην ξενάγηση που ακολουθεί θα δούμε μεταξύ άλλων την Πόρτα Μαρίνα, την αρχαία αγορά, το θέατρο, τους ναούς του Δία και του Απόλλωνα, τα λουτρά, τις πολυτελείς επαύλεις με τις περίφημες τοιχογραφίες (1ος αι. π.Χ.), που μας παρέχουν μια ολοκληρωμένη εικόνα της ζωγραφικής του αρχαίου κόσμου. Αναχωρούμε για την Ρώμη. Άφιξη και τακτοποίηση στο ξενοδοχείο μας.

**5η Μέρα | Ρώμη – Ξενάγηση πόλης.**

Πρωινό και αναχωρούμε για το κέντρο της πόλης για να ξεκινήσουμε την περιπατητική μας ξενάγηση από τη διάσημη Φοντάνα Ντι Τρέβι όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πίατσα Ντι Σπάνια , που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Έπειτα θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Ελεύθερο χρόνος σε αυτή την μοναδική πλατεία στην οποία θα βρείτε πολλά εστιατόρια και καφέ για να συνδυάσετε το γεύμα και το καφέ σας με ένα μοναδικό σημείο ομορφιάς. Επιστροφής στο ξενοδοχείο μας. Για όσους το επιθυμούν σας προτείνουμε μια προαιρετική νυχτερινή περιήγηση στα φωταγωγημένα αξιοθέατα της Ρώμης, για να την δείτε όπως της αξίζει με φωτισμούς και χρώματα που θα σας μείνουν αξέχαστα. Θα διασχίσουμε τη ViaVeneto με τα φημισμένα καφέ και ξενοδοχεία, σύμβολο της dolce vita της Ιταλιας, την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στην PiazzaVenezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το φωταγωγημένο Κολοσσαίο και τέλος θα κάνουμε στάση στην περιοχή Trastevere, μια από τις πιο γραφικές και κοσμοπολίτικες γειτονιές της Ρώμης για ένα ποτό δίπλα στις όχθες του Τίβερη ποταμού. Ελεύθερος χρόνος και στη συνέχεια επιστροφή στο ξενοδοχείο.

**6η Μέρα | Ρώμη – Πτήση επιστροφής.**

Πρωινό και ελεύθερος χρόνος για μια τελευταία βόλτα στην Αιώνια πόλη. Στη συνέχεια θα αναχωρήσουμε για το αεροδρόμιο για την πτήση της επιστροφής

|  |  |  |  |  |  |  |
| --- | --- | --- | --- | --- | --- | --- |
| **Κοστιέρα Αμαλφιτάνα - Ρώμη 6 μέρες** | | | | **Αναχώρηση: 16.07.25, 23.07.25, 30.07.25, 06.08.25, 13.08.25, 20.08.25, 27.08.25 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Νάπολη: Starhotels Terminus (Κεντρικό) | 4\* | Πρωινό | 690€ | 535€ | 319€ | Πτήσεις με την Aegean Airlines:  Θεσσαλονίκη – Ρώμη:  13:35-14:25  Ρώμη-Θεσσαλονίκη:  15:15-17:55 |
| 16.07.25/23.07.25/30.07.25 Ρώμη: Caravel | 4\* |
| Νάπολη: Starhotels Terminus (Κεντρικό) | 4\* | Πρωινό | 729€ | 555€ | 349€ |  |
| 06.08.25/13.08.25/20.08.25 & 27.08.25  Ρώμη: citizenM Hotel Rome Isola Tiberina (Κεντρικό) | 4\* |  |
| **Στη τιμή περιλαμβάνονται:** Αεροπορικά εισιτήρια Θεσσαλονίκη – Ρώμη- Θεσσαλονίκη. Μια Αποσκευή 23kg και μια χειραποσκευή 8kg το άτομο. Μεταφορές με πολυτελή λεωφορεία, σύμφωνα με το πρόγραμμα. Τρεις (3) διανυκτερεύσεις στην καρδιά της Νάπολης στο ξενοδοχείο Starhotels Terminus 4\* σε Superior δωμάτια <https://www.starhotels.com/en/our-hotels/terminus> .Δύο (2) διανυκτερεύσεις στην Ρώμη στο κεντρικό ξενοδοχείο Citizen M Romes Isola Tiberina 4\* ή στο Caravel Hotel 4\*. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης.  **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Τέλη διαμονής & Check Points: 55€ κατά άτομο. Ταχύπλοο για Capri 60€(ελάχιστος αριθμός συμμετοχών 20 άτομα-πληρωτέα στον προορισμό ). Cruise Amalfi -- Positano 50€ (ελάχιστος αριθμός συμμετοχών 20 άτομα-πληρωτέα στον προορισμό ). Προαιρετική είσοδος Πομπηία 20€ (πληρωτέα στον προορισμό ) Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. | | | | | | |